CELEX: 32017R1506
Language: fi
Date: 2017-08-28 00:00:00
Title: Komission täytäntöönpanoasetus (EU) 2017/1506, annettu 28 päivänä elokuuta 2017, tehoaineen maleiinihydratsidi hyväksynnän uusimisesta kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta (ETA:n kannalta merkityksellinen teksti. )

29.8.2017   
            
            
               FI
            
            
               Euroopan unionin virallinen lehti
            
            
               L 222/21
            
         KOMISSION TÄYTÄNTÖÖNPANOASETUS (EU) 2017/1506,
   annettu 28 päivänä elokuuta 2017,
   tehoaineen maleiinihydratsidi hyväksynnän uusimisesta kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 20 artiklan 1 kohdan,
   sekä katsoo seuraavaa:
   
               (1)
            
            
               Komission direktiivillä 2003/31/EY (2) sisällytettiin maleiinihydratsidi tehoaineena neuvoston direktiivin 91/414/ETY (3) liitteeseen I.
            
         
               (2)
            
            
               Direktiivin 91/414/ETY liitteessä I olevia tehoaineita pidetään asetuksen (EY) N:o 1107/2009 mukaisesti hyväksyttyinä, ja ne luetellaan komission täytäntöönpanoasetuksen (EU) N:o 540/2011 (4) liitteessä olevassa A osassa.
            
         
               (3)
            
            
               Tehoaineen maleiinihydratsidi hyväksyntä, sellaisena kuin se on esitettynä täytäntöönpanoasetuksen (EU) N:o 540/2011 liitteessä olevassa A osassa, päättyy 31 päivänä lokakuuta 2017.
            
         
               (4)
            
            
               Hakemus, jossa pyydettiin uusimaan maleiinihydratsidin hyväksyntä, jätettiin komission täytäntöönpanoasetuksen (EU) N:o 844/2012 (5) 1 artiklan mukaisesti kyseisessä artiklassa säädetyssä määräajassa.
            
         
               (5)
            
            
               Hakija on toimittanut täytäntöönpanoasetuksen (EU) N:o 844/2012 6 artiklassa vaaditut täydentävät asiakirja-aineistot. Esittelevä jäsenvaltio totesi hakemuksen täydelliseksi.
            
         
               (6)
            
            
               Esittelevä jäsenvaltio laati rinnakkaisesittelijänä toimivaa jäsenvaltiota kuullen uusimista koskevan arviointikertomuksen ja toimitti sen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 30 päivänä huhtikuuta 2015.
            
         
               (7)
            
            
               Elintarviketurvallisuusviranomainen toimitti uusimista koskevan arviointikertomuksen hakijalle ja jäsenvaltioille kommentoitavaksi ja niiltä saamansa huomautukset edelleen komissiolle. Lisäksi elintarviketurvallisuusviranomainen asetti täydentävän asiakirja-aineiston tiivistelmän julkisesti saataville.
            
         
               (8)
            
            
               Elintarviketurvallisuusviranomainen ilmoitti 29 päivänä huhtikuuta 2016 komissiolle päätelmänsä (6) siitä, voidaanko maleiinihydratsidin odottaa täyttävän asetuksen (EY) N:o 1107/2009 4 artiklassa säädetyt hyväksymiskriteerit. Komissio esitti maleiinihydratsidiin liittyvän uusimista koskevan kertomuksen luonnoksen pysyvälle kasvi-, eläin-, elintarvike- ja rehukomitealle 6 päivänä lokakuuta 2016.
            
         
               (9)
            
            
               Hakijalle annettiin tilaisuus esittää huomautuksensa uusimista koskevan kertomuksen luonnoksesta.
            
         
               (10)
            
            
               Asetuksen (EY) N:o 1107/2009 4 artiklassa säädettyjen hyväksymiskriteerien täyttyminen on osoitettu vähintään yhden maleiinihydratsidia sisältävän kasvinsuojeluaineen yhden tai useamman edustavan käyttötarkoituksen osalta. Sen vuoksi on asianmukaista uusia maleiinihydratsidin hyväksyntä.
            
         
               (11)
            
            
               Maleiinihydratsidin hyväksynnän uusimiseen liittyvä riskinarviointi perustuu rajalliseen määrään edustavia käyttötarkoituksia, mikä ei kuitenkaan rajoita niitä käyttötarkoituksia, joita varten maleiinihydratsidia sisältäviä kasvinsuojeluaineita voidaan hyväksyä. Näin ollen on asianmukaista poistaa rajoitus, jonka mukaan käyttötarkoituksena voi olla ainoastaan käyttö kasvunsäätelyaineena.
            
         
               (12)
            
            
               Asetuksen (EY) N:o 1107/2009 14 artiklan 1 kohdan mukaisesti, luettuna yhdessä sen 6 artiklan kanssa, ja ottaen huomioon nykyisen tieteellisen ja teknisen tietämyksen hyväksyntään on kuitenkin tarpeen liittää tiettyjä edellytyksiä ja rajoituksia. Erityisesti on aiheellista vahvistaa toksikologisesti merkityksellisen epäpuhtauden hydratsiinin enimmäismäärä tehoaineessa, sellaisena kuin se on valmistettuna, elintarviketurvallisuusviranomaisen turvallisena pitämälle tasolle, joka on 0,028 mg/kg.
            
         
               (13)
            
            
               On kuitenkin asianmukaista antaa tuottajille riittävästi aikaa ottaa käyttöön kyseisen enimmäismäärät edellyttämät valmistusprosessit ja tarkastukset.
            
         
               (14)
            
            
               Sen vuoksi täytäntöönpanoasetuksen (EU) N:o 540/2011 liitettä olisi muutettava.
            
         
               (15)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Tehoaineen hyväksynnän uusiminen
   Uusitaan tehoaineen maleiinihydratsidi hyväksyntä liitteessä I esitetyllä tavalla.
   2 artikla
   Täytäntöönpanoasetuksen (EU) N:o 540/2011 muuttaminen
   Muutetaan täytäntöönpanoasetuksen (EU) N:o 540/2011 liite tämän asetuksen liitteen II mukaisesti.
   3 artikla
   Voimaantulo ja soveltamispäivä
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä marraskuuta 2017, lukuun ottamatta liitteessä I olevan taulukon sarakkeessa ”Puhtaus” olevaa hydratsiinipitoisuutta koskevaa säännöstä, jota sovelletaan 1 päivästä marraskuuta 2018.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä elokuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 309, 24.11.2009, s. 1.
   
      (2)  Komission direktiivi 2003/31/EY, annettu 11 päivänä huhtikuuta 2003, neuvoston asetuksen 91/414/ETY muuttamisesta 2,4-DB:n, beta-syflutriinin, syflutriinin, iprodionin, linuronin, maleiinihydratsidin ja pendimetaliinin sisällyttämiseksi siihen tehoaineina (EUVL L 101, 23.4.2003, s. 3).
   
      (3)  Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1).
   
      (4)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).
   
      (5)  Komission täytäntöönpanoasetus (EU) N:o 844/2012, annettu 18 päivänä syyskuuta 2012, säännösten vahvistamisesta tehoaineiden uusimismenettelyn täytäntöönpanemiseksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (EUVL L 252, 19.9.2012, s. 26).
   
      (6)  EFSA Journal 2016;14(5):4492. Saatavilla verkossa osoitteessa www.efsa.europa.eu.
   
      LIITE I
      
                  Nimi,
                  tunnistenumero
               
               
                  IUPAC-nimi
               
               
                  Puhtaus (1)
                  
               
               
                  Hyväksymispäivä
               
               
                  Hyväksynnän päättymispäivä
               
               
                  Erityiset säännökset
               
            
                  Maleiinihydratsidi
                  CAS-numero: 123-33-1
                  CIPAC-numero: 310
               
               
                  6-hydroksi-2H-pyridatsiini-3-oni
               
               
                  ≥ 979 g/kg
                  1. marraskuuta 2018 saakka epäpuhtauden hydratsiini määrä saa olla enintään 1 mg/kg teknisessä materiaalissa.
                  1. marraskuuta 2018 alkaen epäpuhtauden hydratsiini määrä saa olla enintään 0,028 mg/kg teknisessä materiaalissa.
               
               
                  1. marraskuuta 2017
               
               
                  31. lokakuuta 2032
               
               
                  Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöön panemiseksi on otettava huomioon maleiinihydratsidiin liittyvän uusimista koskevan kertomuksen päätelmät ja erityisesti sen lisäykset I ja II.
                  Tässä yleisarvioinnissa jäsenvaltioiden on kiinnitettävä erityistä huomiota
                  
                              —
                           
                           
                              kuluttajien suojeluun;
                           
                        
                              —
                           
                           
                              käyttäjien ja työntekijöiden turvallisuuteen; käyttöedellytyksiin olisi kuuluttava asianmukaisten henkilönsuojainten käyttö.
                           
                        Jäsenvaltioiden on tarvittaessa varmistettava, että käsiteltyjen viljelykasvien merkinnöissä mainitaan, että viljelykasvit on käsitelty maleiinihydratsidilla, ja että mukana ovat ohjeet karjan altistumisen välttämiseksi.
                  Käyttöedellytyksiin on tarvittaessa sisällyttävä riskinhallintatoimenpiteitä.
               
            
         (1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.
   
   
      LIITE II
      Muutetaan täytäntöönpanoasetuksen (EU) N:o 540/2011 liite seuraavasti:
      
                  1)
               
               
                  Poistetaan A osasta maleiinihydratsidia koskeva 52 kohta;
               
            
                  2)
               
               
                  Lisätään B osaan kohta seuraavasti:
                  
                              Nro
                           
                           
                              Nimi,
                              tunnistenumero
                           
                           
                              IUPAC-nimi
                           
                           
                              Puhtaus (1)
                              
                           
                           
                              Hyväksymispäivä
                           
                           
                              Hyväksynnän päättymispäivä
                           
                           
                              Erityiset säännökset
                           
                        
                              ”117
                           
                           
                              Maleiinihydratsidi
                              CAS-numero: 123-33-1
                              CIPAC-numero: 310
                           
                           
                              6-hydroksi-2H-pyridatsiini-3-oni
                           
                           
                              ≥ 979 g/kg
                              1. marraskuuta 2018 saakka epäpuhtauden hydratsiini määrä saa olla enintään 1 mg/kg teknisessä materiaalissa.
                              1. marraskuuta 2018 alkaen epäpuhtauden hydratsiini määrä saa olla enintään 0,028 mg/kg teknisessä materiaalissa.
                           
                           
                              1. marraskuuta 2017
                           
                           
                              31. lokakuuta 2032
                           
                           
                              Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöön panemiseksi on otettava huomioon maleiinihydratsidiin liittyvän uusimista koskevan kertomuksen päätelmät ja erityisesti sen lisäykset I ja II.
                              Tässä yleisarvioinnissa jäsenvaltioiden on kiinnitettävä erityistä huomiota
                              
                                          —
                                       
                                       
                                          kuluttajien suojeluun;
                                       
                                    
                                          —
                                       
                                       
                                          käyttäjien ja työntekijöiden turvallisuuteen; käyttöedellytyksiin olisi kuuluttava asianmukaisten henkilönsuojainten käyttö.
                                       
                                    Jäsenvaltioiden on tarvittaessa varmistettava, että käsiteltyjen viljelykasvien merkinnöissä mainitaan, että viljelykasvit on käsitelty maleiinihydratsidilla, ja että mukana ovat ohjeet karjan altistumisen välttämiseksi.
                              Käyttöedellytyksiin on tarvittaessa sisällyttävä riskinhallintatoimenpiteitä.”
                           
                        
            
         (1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.